Innhold

[1 Hensikt 1](#_Toc256000000)

[2 Ansvar 1](#_Toc256000001)

[3 Gjennomføring 1](#_Toc256000002)

[3.1 Aktuelle arbeidsoppgaver: 1](#_Toc256000003)

[3.2 Kompetanse og utdanning 2](#_Toc256000004)

[4 Referanser 2](#_Toc256000005)

[5 Forankring 2](#_Toc256000006)

[6 Endringer siden forrige versjon 2](#_Toc256000007)

# Hensikt

Retningslinjen beskriver funksjonen brukermedvirkningskontakter i Helse Bergen, og hvordan ansvar, roller og oppgaver er fordelt.

# Ansvar

**Nivå 2-leder** er ansvarlig for at enheten har minst èn brukermedvirkningskontakt. Ansvaret for å tildele kompetanserolle i Kompetanseportalen til brukermedvirkningskontakten kan delegeres til andre ledere. Leder skal sørge for at:

* Brukermedvirkningskontakten(e) har tilstrekkelig tid avsatt til å kunne utføre arbeidsoppgavene tilknyttet kompetanserollen
* Brukermedvirkningskontakten(e) gis tilgang til arenaer som er nødvendig for å kunne utføre sitt virke, slik som deltakelse på ledermøter i enhetene

**Brukermedvirkningskontaktene**; skal bidra til å sikre systematisk og målrettet arbeid med brukermedvirkning i Helse Bergen. Brukermedvirkningskontakten skal ha et overordnet ansvar for å legge til rette for brukermedvirkning i egen enhet. Det innebærer at vedkommende gis anledning til å skaffe seg oversikt over blant annet pågående forbedringsprosjekter, enhetens strategi, satsingsområder og utviklingsplaner, og bidra med undervisning og veiledning om brukermedvirkning i egen enhet.

**Seksjon for samhandling**; arrangerer møter i nettverk for brukermedvirkningskontakter inntil x 4 i året. Faglig samling arrangeres årlig.

# Gjennomføring

I Helse Bergen skal brukermedvirkning inngå systematisk i utvikling, forbedring og evaluering av tjenestene våre. Brukermedvirkningskontakt er et bindeledd mellom enhetene, brukerorganene i Helse Bergen og Seksjon for samhandling. Alle nivå 2-enheter med klinisk virksomhet, og øvrige enheter som jobber med organisasjons- og tjenesteutvikling som kan ha betydning for brukerne våre, skal utnevne èn eller flere brukermedvirkningskontakter.

## Aktuelle arbeidsoppgaver:

* Ha kjennskap til overordnede strategier og planer som omhandler brukermedvirkning, i foretaket og egen enhet
* Bidra til at brukermedvirkning inngår i klinisk virksomhet på tjeneste- og individnivå, og i utviklings- og forbedringsarbeid i enheten
* Kjenne til hjertesakene til Brukerutvalget og Ungdomsrådet, og fungere som kontaktperson mellom Brukerutvalget og Ungdomsrådet, og egen enhet
* Ha overordnet kjennskap til hvordan saker behandles på systemnivå i foretaket
* Ha kjennskap til [prosessveileder for opprettelse av brukerpanel](http://innsiden.helse-bergen.no/SiteDirectory/samhandling/Brukermedvirkning/_layouts/WopiFrame.aspx?sourcedoc=/SiteDirectory/samhandling/Brukermedvirkning/Prosjekt%20Brukermedvirkning/Leveranse%202.5%20Prosessveiledning%20for%20oppretting%20av%20brukerpanel%20v1.0.pdf&action=default&Source=http%3a//innsiden.helse-bergen.no/SiteDirectory/samhandling/Brukermedvirkning/Sider/Prosjekt-Brukermedvirkning.aspx&DefaultItemOpen=1), og være delaktig i eventuell opprettelse av brukerpanel i egen enhet
* Fungere som koordinator for brukerpanel i egen enhet dersom dette opprettes
* Kjenne til saksgangen i hvordan man bestiller brukerkompetanse i foretaket
* Delta i nettverk for brukermedvirkning i Helse Bergen

## Kompetanse og utdanning

Brukermedvirkningskontakt er et viktig redskap for sykehuset til å jobbe systematisk med brukermedvirkning. Den som oppnevnes som brukermedvirkningkontakt bør ha et engasjement for temaet og bør opparbeide seg kompetanse. Følgende skal inngå som kompetanse og utdanning;

* Gjennomføre e-læringskurs om brukermedvirkning
* Delta, og bidra aktivt i nettverk for brukermedvirkning i Helse Bergen
* Delta på årlig faglig samling arrangert av Nettverk for brukermedvirkning
* Delta på kurs/samlinger der brukermedvirkning er på agendaen
* Bidra til kompetanseløft om brukermedvirkning i egen enhet gjennom undervisning og veiledning av ledere og medarbeidere

# Referanser

Interne referanser

|  |  |
| --- | --- |
|   |   |

Eksterne referanser

|  |
| --- |
|   |

# Forankring

# Endringer siden forrige versjon

Retningslinjen er forankret i Styringsgruppen til prosjekt Bedre Brukermedvirkning pr september 2022.